text: [{"text_idx": "#000000", "text": "Pynjur ki samla wadkam shipai ia ka jingiakhih ha Shillong pyrshah ia ka skhim Agnipath"}, {"text_idx": "#000002", "text": "Kine ki samla kiba wan na kylleng ki District ka Jylla, kila pynlong biang da ka rally bad ka jingiashong kyllain mungor ha Nongbah Shillong ban pynrem jur ia ka jingbym lah ka Sorkar Pdeng ban pynbteng shuwa ia ka Common Entrance Exam (CEE) kaba la dep iaid shiteng, ban lah pynrung kam noh ia ki."}, {"text_idx": "#000004", "text": "Kat kum ka jingong kine ki samla, ka Tnad shipai kala pyntip dang shen sha ki ba ia ka eksam jong ki la pynkut noh namar ka jingbthah ka Sorkar Pdeng ban pyntreikam noh ia ka skhim Agnipath ha kaban pynrung kam shipai ia ki samla ka Ri."}, {"text_idx": "#000005", "text": "Kane ka jingiakhih jong ki samla wadkam shipai ha Shillong kala sdang naduh ka 20 tarik Jylliew hadien ki jingiakhih kiba la pur ha kylleng ki Jylla jong ka Ri."}, {"text_idx": "#000006", "text": "Kine ki samla ka Jylla kila maham ia ka Sorkar Jylla ba ki don jingthmu ban nang pynjur ia ka jingiakhih bad ban nang bun ruh ki ban iamih sha surok ban dawa iala ka jong ka hok."}, {"text_idx": "#000007", "text": "Maham tyngeh u CEM ia u bar Jylla ba shalan khyndew be-ain na Pilangkata sha Assam"}, {"text_idx": "#000009", "text": "Saphriang ka Video ba shah shoh ka samla NE ha u trai ka Spa ha Gujarat"}, {"text_idx": "#000011", "text": "Iehnoh kam u Vice Chairman ka HNLC, thung bujli da uwei u Nongialam sha ka jingiakren iasuk"}]